
	2nd Open Call -Normal Projects

	Projekt kód
	ROHU-297

	Projekt cím
	COMODI
Digitális Múzeumi Adatbázis Határon Átnyúló Nyílt Modellje

	Prioritási tengely
	6 – Az intézmények és a polgárok közötti határon átnyúló együttműködés előmozdítása (Intézmények és közösségek együttműködése)

	Beruházási prioritás
	11/b, A jogi és adminisztratív, valamint a polgárok és intézmények közötti együttműködés előmozdítása

	Megvalósítási időtartam
	21 hónap (2018. december 1 –2020. augusztus 31.)

	

Célkitűzés
	A projekt fő célkitűzése olyan új, digitális megoldások bevezetése (megvalósítása) volt, amelyek kettős célt szolgálnak: egyrészt hozzáférést biztosítanak a digitalizált kulturális örökséghez – különösen a régészeti adatforrásokhoz és gyűjteményekhez –, ezáltal terjesztve a régió történelmével és kultúrájával kapcsolatos ismereteket, másrészt megerősítik a határon átnyúló kulturális és intézményi együttműködést.

	





Partnerség
	Vezető Kedvezményezett:
Jósa András Múzeum (Magyarország)

	
	Projekt Partnerek:
PP2: Satu Mare Megyei Múzeum (Románia)
PP3: Csenger Város Önkormányzata (Magyarország)
PP4: Geszterédi Aranyszablya Társaság (Magyarország)
PP5: Tasnad Város (Románia)
PP6: Vetiș Község (Románia)

	Teljes költségvetés
	390 775,00 €, amelyből az ERFA (Európai Regionális Fejlesztési Alap) támogatás: 332 158,75 €
A projekt keretében igazolt összes elszámolható költség: 362 959,55 €

Költségvetés felhasználási aránya: 92.88%

	Összefoglaló
	A ROHU-297 projekt célja a kulturális együttműködés fokozása volt Szabolcs-Szatmár-Bereg megye (HU) és Satu Mare megye (RO) intézményei között a román-magyar határ mindkét oldalán, hozzájárulva ezáltal a közös helyi kulturális, történelmi és régészeti örökség megőrzéséhez és terjesztéséhez.

A projekt keretében megvalósított főbb tevékenységek:
· közgyűjtemények digitális modelljének és adatbázisainak fejlesztése (kutatás, eszközbeszerzés és képzés), azok hatékony használata, valamint a szakmai és a turisztikai szférában való versenyképességük biztosítása érdekében;
· a digitális múzeumok gyakorlati alkalmazásainak létrehozása (workshopok, oktatás és szemléletformálás, kulturális útmutatók, monográfiák és brosúrák készítése, modernizált, virtuális kiállítások);
· 4 szakmai workshop (műhelytalálkozó) megszervezése;
· a 6 partner a megvalósítás során 4 személyes találkozót tartott szakmai workshopok formájában, amelyekbe a határ mindkét oldaláról vontak be szakértőket, megosztva elképzeléseiket és tapasztalataikat;
· számos kiadvány megjelentetése, amelyek a projekt összehangolt kommunikációs tevékenységeivel együtt új kulturális turisztikai látogatásokat generálnak a határon átnyúló régióban.
A partnerek együttműködése, a szakmai rendezvények és a projekt keretében megszervezett képzési program a szakértők és kulturális menedzserek egy olyan integrált helyi bázisát hozták létre, amely képes fenntartani és bővíteni a projekt eredményeit, valamint a jövőben még több határon átnyúló interakciót generálni.

2020. augusztus 31-én a projekt sikeresen lezárult. A projektben előrejelzett összes tevékenység teljes körűen (100%-ban) megvalósult.

	Fő eredmények
	Eredmények
1) Közgyűjtemények digitális modelljének kifejlesztése (közös digitális modell a hatékony és versenyképes múzeumokért);
2) A digitális múzeumok gyakorlati alkalmazásai (a szakemberek közötti együttműködés és a kultúrára nyitott polgárok bevonása révén);
3) A hagyományos múzeumok kiterjesztése a virtuális térbe (vonzó új kiállítások és konferenciák segítségével);
4) 4 szakmai workshop (kiemelten fókuszálva az IKT-szektor új trendjeire és lehetőségeire, valamint a múzeumokban és közgyűjteményekben alkalmazható virtuális és digitális alkalmazásokra), 3 kulturális útmutató, 2 monográfia, 2 nemzetközi szakmai kiadvány, 1 adatbázis-kezelési képzés 20 résztvevő számára, 1 gyakorlati képzés helyszíni bejárásokkal és terepmunkával 30 résztvevő számára, valamint 1 brosúra;
5) 2 vándorkiállítás (a holografikus bemutatásra összpontosítva), 1 virtuális kiállítás, 1 felszerelt állandó helyi kiállítás Vetiș községben (Satu Mare megye), valamint az új adatbázisok által kínált lehetőségeket bemutató film;
6) 2 nemzetközi konferencia (egy Nyíregyháza-Geszteréden és egy Satu Maréban, 40-40 résztvevővel);
7) Komplex, mikrorégiós feltárás, invazív kutatás (roncsolásos régészeti kutatás), geofizikai kutatás, anyagvizsgálat és határon átnyúló régészeti terepkutatás.
Elért eredmények:
1) A széles körű nyilvánosság, valamint a felsőoktatási és kutatóintézetek alaposabb tájékoztatást kaptak Szatmár/Satu Mare régió történelméről és kultúrájáról a bevezetett új digitális megoldások, workshopok, szakmai alkalmazások, kulturális útmutatók, brosúrák stb. révén. Valamennyi megvalósított tevékenység lehetővé tette a releváns regionális látnivalók népszerűsítését, hozzájárult a közös kulturális értékek megőrzéséhez, és megerősítítette a határon átnyúló kulturális és intézményi együttműködést.
2) A határ két oldalán kifejlesztett 2 kompatibilis múzeumi adatbázis (amely megközelítőleg 1700 rekordot és 2500 dokumentumot tartalmaz) a legkorszerűbb megoldásokat biztosította a múzeumok számára a modern kor technológiájának hatékony kiaknázásához, valamint ahhoz, hogy versenyképesek legyenek mind a szakmai, mind a turisztikai szférában.
Indikátor:
A program output indikátora (teljesítménymutatója): „11/b1 A határon átnyúló együttműködési kezdeményezésekbe közvetlenül bevont intézmények száma”. A ROHU-297 projekt összesen 6 intézmény elérésével és a projekten belüli együttműködés megvalósításával járult hozzá ehhez az indikátorhoz.

Weboldal: https://interreg.josamuzeum.hu/

